DEL 2 – Oppdragsbeskrivelse

Konkurranse

etter forsyningsforskriftens del I

for anskaffelse av

**utviklingsløp tilknyttet arbeidet med** **nitrogenfjerning ved avløpsrenseanlegg innenfor Oslofjordens nedbørsfelt**

**INNHOLD**

[Beskrivelse av oppdraget 3](#_Toc172537622)

[1.1 Kort om bakgrunn for behovet 3](#_Toc172537623)

[1.2 Nærmere beskrivelse av oppdragsgivers behov 3](#_Toc172537624)

[1.3 Kravspesifikasjon (krav til utviklingsløpet og budsjett) 4](#_Toc172537625)

[1.4 Fremdriftsplan 5](#_Toc172537626)

[1.5 Utgifter og betaling 5](#_Toc172537627)

# Beskrivelse av oppdraget

## Kort om bakgrunn for behovet

22 kommuner innenfor Oslofjordens nedbørsfelt samarbeider i en felles prosess kalt «Fremtidens renseanlegg». Kommunene ønsker å samarbeide for å søke kunnskap om hvordan vi best kan løse utfordringene knyttet til nye rensekrav for avløpsrenseanlegg, og å gjennomføre flere anskaffelser for å etablere bærekraftige og fremtidsrettede renseanlegg.

Norsk Vann har, på vegne av de 22 kommunene i initiativet, mottatt tilskudd fra Miljødirektoratet til gjennomføring av aktiviteter i fellesprosessen "Fremtidens renseanlegg" som skal bidra til fortgang i arbeidet med nitrogenfjerning fra avløpsrenseanlegg innenfor Oslofjordens nedbørsfelt. Ett av tiltakene er utviklingsløp.

Det har vært gjennomført en dialog med markedet (dialogkonferanse, skriftlig innspill og én til én-møter) for å bygge kunnskap om hvilke løsninger markedet kan tilby basert på behovet til de 22 kommunene i initiativet. Resultatet av dialogen med markedet oppsummeres nå i et kunnskapsgrunnlag som vil offentliggjøres oktober 2024. Gjennom dialogen med markedet, etterspurte kommunene blant annet konkrete FoU-prosjekter/utviklingsløp som vil bidra til å optimalisere dagens renseløsninger. Basert på innspillene kommunene fikk, og som neste steg i initiativet “Fremtidens renseanlegg”, legges det til rette for inntil fire utviklingsløp av nye løsninger, og/eller forbedring/verifisering av eksisterende løsninger som skal bidra til bedre resultatoppnåelse mht. å redusere utslipp av nitrogen fra avløpsvann innenfor Oslofjordens nedbørfelt.

Som tilbyder vil man konkurrere om midler til gjennomføring av utviklingsløpene. Oppdragstaker beholder rettighetene til gjennomført utvikling gjennom denne konkurransen, og støtten som gis for dette er derfor ikke avgiftspliktig. Se også pkt 2.7 i Konkurransegrunnlaget.

## Nærmere beskrivelse av oppdragsgivers behov

Alle kommunene skal etablere nye renseanlegg eller oppgradere eksisterende anlegg for å imøtekomme eksisterende og fremtidige rensekrav. Totalt eier kommunene 72 renseanlegg hvor størrelsen varierer fra under 1 000 PE til 215 000 PE. I denne konkurransen etterspørres utviklingsløp som vil bidra til fortgang i arbeidet med **nitrogenfjerning fra avløpsrenseanlegg innenfor Oslofjordens nedbørsfelt**.

Det bemerkes at "utviklingsløp" er et vidt begrep. Med utviklingsløp i denne anskaffelsen ønskes progresjon relatert til nitrogenfjerning fra renseanlegg.

Tilbyders tilbudte løsning (utviklingsløp) kan være permanent eller midlertidig, men må innebære:

1. Utvikling av nye løsninger, og/eller
2. Pilotering/testing av nye løsninger og/eller
3. Forbedring/verifisering av eksisterende løsninger

Felles for løsning (utviklingsløp) uavhengig om man velger alternativ a, b eller c, er at løsningen må kunne bidra til fortgang i arbeidet med nitrogenfjerning fra avløpsrenseanlegg innenfor Oslofjordens nedbørsfelt

For å løse denne målsetningen som beskrevet over, presenteres oppdragsgivers behov på følgende måte:

*Behovstabell 1.2*

|  |  |  |
| --- | --- | --- |
| **Nr.** | **Beskrivelse av behovet** | **Ytelse/funksjon** |
| B01 | Få nyutviklet-, videreutviklet-, og/eller verifisert egnede løsninger\* for nitrogenfjerning.  Både midlertidige og permanente løsninger. | Løsningene kan bidra til en raskere beslutning om eller innføring av nitrogenfjerning for kommunene. |
| B02 | Resultat, kunnskap og erfaringer fra utviklingsløpet i B01 skal komme kommunene i initiativet til gode.  Hvordan overnevnte resultater også kan komme andre kommuner til gode. | Som kan bidra til en raskere beslutning om eller innføring av nitrogenfjerning for kommunene i initiativet. |

\**Løsninger*: dette kan bla. være ny eller optimalisert teknologi som gir høyere rensegrad, krever mindre ressursinnsats (for eksempel lavere energiforbruk eller lavere kjemikalieforbruk), mer kompakt design, eller andre løsninger som er bedre tilpasset utfordringene for de aktuelle deltakerne i prosjektet, sammenlignet med konvensjonell teknologi.

## Kravspesifikasjon (krav til utviklingsløpet og budsjett)

Det stilles følgende krav til tilbudt utviklingsløp:

Hovedrapportering

1. Valgte leverandør(er) må senest innen 26.11.2024 levere en rapport over de funn som er gjort.
2. Rapporten skal inneholde følgende:
   1. Beskrivelse av hvordan utviklingsløpet har bidratt til oppfyllelse av behovet beskrevet ovenfor i tabell 1.2 pkt. B01 og B02.
   2. Kostnadsrapportering iht. til budsjett
   3. Rapportering av gjennomførte aktiviteter iht. til leverandørens fremdriftsplan
   4. I tillegg til beskrivelse (pkt. a) skal rapporten inneholde en kort oppsummering av de funn som er gjort.
3. Rapporten skal være på norsk eller engelsk
4. Innholdet i rapportene skal kunne offentliggjøres.

Endelig ferdigstillelse av rapport

1. Valgte leverandør(er) må senest innen 31.12.2024 levere en komplett ferdigstilt versjon av rapport i kravet ovenfor (*hovedrapportering*). Evt. nye funn eller vurderinger som er gjort etter 26.11.2024 skal inkluderes i den endelige ferdigstillelsen av rapporten.
2. Rapporten skal inneholde følgende:
   1. Beskrivelse av hvordan utviklingsløpet har bidratt til oppfyllelse av behovet beskrevet ovenfor i tabell 1.2 pkt. B01 og B02.
   2. Kostnadsrapportering iht. til budsjett
   3. Rapportering av gjennomførte aktiviteter iht. til leverandørens fremdriftsplan
   4. I tillegg til beskrivelse (pkt. a) skal rapporten inneholde en kort oppsummering av de funn som er gjort.
3. Rapporten skal være på norsk eller engelsk.
4. Innholdet i rapportene skal kunne offentliggjøres.

Særskilt om krav til budsjett og økonomisk rapportering

1. Tilbyder skal ved innlevering av tilbud legge ved budsjett for utviklingsløpet
   1. Budsjettet skal inneholde oversikt over planlagt bruk av midler for planlagte aktiviteter samt evt. budsjettert egeninnsats.
   2. Tilbyder kan maksimalt motta 800 000 NOK.
2. De økonomiske rapporteringene etter oppstart leveres som en del av *hovedrapportering og endelig ferdigstillelse av rapport* (se ovenfor).

## Fremdriftsplan

Der er lagt opp til en stram tidsplan for gjennomføring av konkurransen og utviklingsløpene.

Dette er grunnet rammene for bevilgning av midlene fra Miljødirektoratet, hvor rapportering for benyttelse av midlene er 1.12.2024. Vi håper allikevel at det er tid nok til å kunne gjennomføre mindre, korte utviklingsløp/piloteringer som kan bidra til oppfyllelse av behovet beskrevet i pkt.1.2.

Fremdriftsplanen skal inneholde leverenadørens hovedaktiviteter og en beskrivelse for hva som vil gjøres før første rapportering (26.11.2024), og evt. hva som vil gjenstå før frist for endelig ferdigstillelse av rapport (31.12.2024).

## Utgifter og betaling

Bestemmelsene om utgifter og betaling følger av vedlagt kontrakt (SSA-O med bilag)